b'\n_START_ARTICLE_\nMiyanomori\n_START_SECTION_\nHistoria\n_START_PARAGRAPH_\nMiyanomori Ski Jump Stadium rakennettiin vuoden 1972 talviolympialaisia varten. Rakennusty\xc3\xb6t aloitettiin vuonna 1968 ja marraskuussa 1970 vietettiin K86 hyppyrim\xc3\xa4en virallisia avajaisia._NEWLINE_Vuoden 1983 remontissa m\xc3\xa4en K-pistett\xc3\xa4 siirrettiin 86 metrist\xc3\xa4 90 metriin ja alastulorinteeseen asennettiin muovitus. Vuonna 1990 asennettiin alumiininen vauhdinottolatu j\xc3\xa4\xc3\xa4hdytysj\xc3\xa4rjestelm\xc3\xa4ll\xc3\xa4 ja vuonna 1996 latu-ura vaihdettiin keraamiseksi._NEWLINE_Vuonna 2005 m\xc3\xa4ke\xc3\xa4 modernisoitiin vuoden 2007 hiihdon maailmanmestaruuskilpailuja varten._NEWLINE_Talviolympialaisissa 1972 normaalim\xc3\xa4en kilpailussa japanilaiset ottivat kolmoisvoiton Yukio Kasayan voittaessa kilpailun. Talviuniversiadeissa 1991 normaalim\xc3\xa4en kilpailun voitti japanilainen Naoto It\xc5\x8d ja joukkuekilpailun Japani. Vuoden 2007 normaalim\xc3\xa4en maailmanmestaruuden voitti puolalainen Adam Ma\xc5\x82ysz.'